*Ikt.szám: MBSZ/40/6/2018*

**<Címzett>**

**Tárgy:** Tájékoztatás a SZÉP kártya juttatások utalásának változásáról

**Tisztelt <Címzett>!**

2018. május 20-án megváltozott a SZÉP kártya jogi szabályozása. Az új kormányrendelet (76/2018. (IV.20.) Korm. rendelet) értelmében a SZÉP kártya kibocsátást a jelenlegi elektronikusutalvány-forgalmazásból pénzforgalmi szolgáltatássá kell átalakítani. A jelenleg a piacon lévő három kártyakibocsátó intézmény – a K&H Bank, az MKB Bank és az OTP Bank – legkésőbb 2019. január 5-ig kell, hogy végrehajtsa az átállást.

A pénzforgalmi szolgáltatássá alakítás lényege, **hogy a kibocsátók minden kártyabirtokosnak GIRO képes fizetési számlákat nyitnak, amelyekre munkáltatók közvetlenül kell, hogy átutalják a SZÉP kártya juttatásokat, például a bérek utalásához hasonlóan.**

A jogalkotó a kibocsátók felé az átállás kezdetekor jelezte, hogy a kártyabirtokosi számlákra való közvetlen munkáltatói utalás alapvető elvárás a rendszerrel szemben. Ennek a kibocsátók úgy tudnak megfelelni, hogy **minden kártyabirtokosnak zsebenként egy, tehát összesen három (szálláshely, vendéglátás, szabadidő) fizetési GIRO képes alszámlát nyitnak.** Ha egy munkáltató a jövőben a munkavállalói szálláshely, vendéglátás, és szabadidő zsebére is szeretne juttatást adni, akkor azt az átállást követően három különböző számlaszámra kell utalnia.

Az előzőekből következően az átalakítás azzal is jár, hogy a SZÉP kártya juttatások jelenlegi utalási módja, mely szerint a munkáltatók egy összegben utalják el a kibocsátónak az összes munkavállalójuk juttatását, és ezzel párhuzamosan egy a kibocsátó által működtetett internetes felületen feltöltik egy külön állományban az összeg munkavállalók közötti felosztását, megszűnik.

**Mindhárom SZÉP kártya kibocsátó intézmény esetében a pénzforgalmi szolgáltatásra történő átállás időpontjától kezdve az utalásokat közvetlenül a kártyabirtokosi számlákra kell elindítani a munkáltatóknak, más mód az utalásra nem lesz.**

**A K&H Bank esetében 2018. december 1-re történik meg az átállás, az MKB Bank esetében az átállás időpontja 2019. január 2. , az OTP Bank esetében pedig 2019. január 6. lesz, ettől a naptól lép életbe az új utalási metódus.**

A SZÉP kártyát nyújtó munkáltatókat a kibocsátók már tájékoztatták a változásokról. Kérem, hogy jelen tájékoztatás alapján tekintsék át, hogy a változás az Önök tevékenységében keletkeztet-e feladatot. Célunk az, hogy a SZÉP kártya juttatások utalása az átállástól kezdve is zökkenőmentes legyen, ehhez a bérszámfejtő rendszerek oldaláról is rendelkezésre álljon a technikai háttér.

Budapest, <**dátum>**

Tisztelettel: